open-index/open-wikipedia-markdown huggingface dataset:
Wade Hayes

**Wade Hayes** (s. 20. huhtikuuta 1969) on yhdysvaltalainen laulaja-lauluntekijä.

Hayesin isä oli ammattimuusikko, joka soitti baareissa Oklahoman alueella. Isänsä vaikutuksesta hän aloitti soittamisen jo lapsena. Aluksi hän soitti mandoliinia, mutta vaihtoi kitaraan 11-vuotiaana ja kehitti omanlaisen tyylinsä varhaisessa iässä. Hayes soitti kitaraa ja lauloi taustoja isän Country Heritage -yhtyeessä. Nashvilleen muutettuaan hän soitti demonauhoilla ja työsti samalla omaa materiaalia. Hän alkoi kirjoittaa kappaleita Chick Rainsin kanssa.

Esikoisalbumi *Old Enough to Know Better* julkaistiin vuonna 1995. Albumi myi kultaa Yhdysvalloissa ja Kanadassa, ja sen nimikappale, joka kronikoi hänen aiempaa elämäänsä Nashvillessa, nousi Billboardin Hot Country Singles & Tracks -listan (nykyisin Hot Country Songs) kärkeen. ”I’m Still Dancin’ with You”, ”Don’t Stop” and ”What I Meant to Say” menestyivät myös hyvin.

Hayes sairastui laajalle levinneeseen paksusuolensyöpään vuonna 2011 ja todettin parantuneeksi kolme vuotta myöhemmin.

Ensimmäinen omalla Conabor Records -levymerkillä julkaistu albumi oli vuonna 2015 ilmestynyt *Go Live Your Life*.

## Diskografia (valikoima)
### Studioalbumit
* *Old Enough to Know Better* (1995)
* *On a Good Night* (1996)
* *When the Wrong One Loves You Right* (1998)
* *Highways and Heartaches* (2000)
* *Place to Turn Around* (2010)
* *Go Live Your Life* (2015)
* *Old Country Song* (2017)
* *Who Saved Who* (2019)
* *Old Country Still Rocks* (2023)

## Lähteet
* Discogs

### Viitteet
The Fall Guy

**The Fall Guy** on vuonna 2024 ensi-iltansa saanut toimintakomediaelokuva. Sen käsikirjoitti Drew Pearce ja ohjasi David Leitch. Sen päärooleissa näyttelevät Ryan Gosling ja Emily Blunt.

## Juoni
Sijaisnäyttelijä Colt Seavers työskentelee elokuvassa, jonka ohjaaja on hänen entinen naisystävänsä Jody Moreno. Kun elokuvan tähti Tom Ryder katoaa, Seavers joutuu etsimään häntä.

## Rooleissa

## Arvostelut

*[[Helsingin Sanomat|Helsingin Sanomien]]* kriitikko Pertti Avola antoi *The Fall Guylle* kolme tähteä viidestä. Hänen mukaansa elokuva on "hyväntuulinen kevätreuha, jonka tekemisessä kaikilla tuntuu olleen hauskaa. Katsojallakin on, ainakin paikoin." *[[Episodi (lehti)|Episodin]]* kriitikko Maria Lättilä antoi neljä tähteä viidestä ja kuvaili elokuvan olevan "täynnä erinomaista musiikkia, hauskaa huumoria ja vaikuttavaa toimintaa."

Rotten Tomatoes -sivusto on kirjannut yhteensä 321 elokuva-arvostelua, joista 82 prosenttia on myönteisiä.

## Lähteet

## Aiheesta muualla
*
Aure (täsmennyssivu)

**Aure** voi tarkoittaa seuraavia:

* Aure, kunta Møren ja Romsdalin läänissä Norjassa
** Aure, Auren kunnan hallinnollinen keskus
* Aure, Sykkylvenin kunnan keskustaajama Norjassa
* Itä-Aure, kylä Ylöjärvellä Suomessa
* Länsi-Aure, kylä Ylöjärvellä Suomessa
* S/S ''Aure'', Varkaudessa 1926 hinaajaksi rakennettu höyrylaiva
* Aure, joki Ranskan Normandiassa
* Aure, sukunimenä:
** Aud Inger Aure (1942–2023), norjalainen poliitikko ja ministeri.
Kjaerbye

**Markus ”Kjaerbye” Kjærbye** (s. 27. huhtikuuta 1998) on tanskalainen *[[Counter-Strike 2]]* -ammattilainen. Hän on edustanut kesäkuusta 2024 JiJieHao-joukkuetta, josta hänet penkitettiin elokuussa.

Kjærbye on edustanut urallaan muun muassa Copenhagen Wolvesia, Astralista, Northia ja FaZe Clania. Uransa merkittävimmän voiton hän on saanut Astraliksen joukkueessa ELEAGUE Major 2017 -turnauksesta. Kjærbye valittiin turnauksen parhaaksi pelaajaksi keskimäärin 0,76 tapolla kierroksella, kuoltuaan keskimäärin 0,63 kertaa kierroksella ja saatuaan koko turnauksessa keskiarvon 1,21. Hän sai finaalissa Virtus.prota vastaan 73 tappoa ja kuoli 54 kertaa, mistä seurannut 1,38 keskiarvo oli selvästi finaalin korkein.

Kjærbye kertoi lopettavansa uransa kesäkuussa 2021. Hän palasi takaisin noin vuoden kuluttua kesäkuussa 2022.

## Saavutukset
* Sija 16. HLTV TOP 20 Players -arvioinnissa vuonna 2016
* Sija 15. HLTV TOP 20 Players -arvioinnissa vuonna 2017
* MVP / ELEAGUE Major Atlanta 2017
* Nuorin major-turnauksen voittaja 18 vuoden ja 277 päivän ikäisenä.

## Lähteet
Flamie

**Jegor Sergejevitš ”flamie” Vasiljev** (; s. 5. huhtikuuta 1997) on venäläinen *[[Counter-Strike 2]]* -ammattilainen. Hän ei edusta tällä hetkellä mitään joukkuetta.

Flamie on pelannut urallaan erityisesti Natus Vinceren joukkueessa. Lisäksi hän on pelannut lyhyempiä aikoja muun muassa HellRaisersissa, 1WIN:ssä ja Boston crabissa. NaVin kanssa flamie voitti merkittävimpänä Intel Grand Slam Season 3 -turnauksen, josta se ansaitsi miljoona dollaria palkintorahaa.

## Saavutukset
* Sija 14. HLTV TOP 20 Players -arvioinnissa vuonna 2015
* Sija 12. HLTV TOP 20 Players -arvioinnissa vuonna 2016
* MVP / ESL ESEA Pro League Season 2 - Finals
* MVP / DreamHack Open Leipzig 2016

## Lähteet
Luettelo Slovakian puolueista

Tämä artikkeli on **luettelo** **[[Slovakia]]n nykyisistä [[puolue]]ista**. 

## Nykyiset parlamenttipuolueet
Tilanne lokakuun 2023 parlamenttivaalien sekä vuoden 2019 europarlamenttivaalien jälkeen.

## Lähteet
Ranskan avoin tennisturnaus 2024

**Ranskan avoin tennisturnaus 2024** pelattiin 27. toukokuuta – 9. kesäkuuta 2024 Pariisissa Ranskassa. Se oli kaikkiaan 123. Ranskan avoin tennisturnaus ja kauden toinen grand slam -turnaus. Kaksinpelien karsinnat käynnistyivät 20. toukokuuta.

Novak Đoković oli miesten kaksinpelin puolustava mestari ja Iga Świątek naisten kaksinpelin puolustava mestari.

Kaksinpelikaaviot julkaistiin 23. toukokuuta 2024.

## Sijoitetut pelaajat

### Miesten kaksinpeli

### Naisten kaksinpeli

### Miesten nelinpeli

### Naisten nelinpeli

## Lähteet
Rishton

**Rishton** (kyrill. Риштон, ) on kaupunki Ferganan alueella Uzbekistanissa. Se sijaitsee Soʻxjoen rannalla 52 kilometriä Ferganasta länteen. Kaupungissa oli 34&nbsp;800 asukasta vuonna 2016.

Rishton on muinaisista ajoista lähtien ollut tunnettu siellä valmistetusta keramiikasta, jota vietiin Kiinaan, Intiaan ja Venäjälle. 1700-luvulla se oli tärkeä linnoitus ja kauppapaikka. Rishtonista tuli kaupunki vuonna 1977.

Kaupungin kautta kulkee Ferganan ja Kokandin välinen maantie. Lähin rautatieasema on 12 kilometrin päässä sijaitseva Furqat.

Rishton on maataloualueen keskus, jossa toimii muun muassa tekstiilitehdas. Keramiikkatehdas ja yli 3&nbsp;000 käsityöläistä valmistavat lautasia, kulhoja, kannuja ja taide-esineitä.

## Lähteet
Jähi

**Jähi** () on Haminassa Kymenlaaksossa, Kaakkois-Suomessa Suomessa ja Tienhaarassa Viipurin piirissä, Leningradin alueella Venäjällä sijaitseva saari Suomenlahden itäosassa, noin 16 kilometriä etelään mantereelta Virolahden Siikasaaren niemestä. Suomen ja Venäjän raja kulkee saaren kaakkoisosan kautta. Jähi kuuluu Suomen puoleiselta osaltaan Itäisen Suomenlahden kansallispuistoon.

## Lähteet
Héraultinkivisimppu

**Héraultinkivisimppu** (*Cottus rondeleti*) on simppuihin kuuluva kalalaji. Lajia tavataan uhanalaisena Ranskassa.

## Koko ja ulkonäkö
Héraultinkivisimppu voi kasvaa noin 6–8 cm pitkäksi. Se eroaa lähisukulaisistaan muista kivisimpuista lähinnä eväruotojen määrän perusteella. Kaksi selkäevää ovat osin yhdistyneet ja ensimmäisen selkäevän tyvi on tumma. Héraultinkivisimpun ihossa ei ole piikkejä.

## Levinneisyys ja elintavat
Héraultinkivisimppua tavataan kolmesta Héraultjoesta erkanevasta haarasta, joista kukin on vain joitakin satoja metrejä pitkä. Kala elää kirkkaiden ja nopeasti virtaavien vesien kivikkopohjilla. Se luokitellaan silmälläpidettäväksi, koska kantaa uhkaa vedenotto ja kuivuus.

## Lähteet
James Smith McDonnell

**James Smith ”Mac” McDonnell** (9. huhtikuuta 1899 Denver, Colorado – 22. elokuuta 1980 St. Louis, Missouri) oli yhdysvaltalainen lentäjä, insinööri, liikemies ja ilmailun pioneeri. Hän on McDonnell Aircraft Corporationin (myöhemmin McDonnell Douglas, yhdistymisen kautta nykyään Boeing) perustaja.

## Ura
McDonnell aloitti uransa ilmailun parissa liittymällä Yhdysvaltain maavoimien ilmavoimiin, josta hän pääsi reserviin vuonna 1924. Sen jälkeen hän työskenteli useissa lentokoneyrityksissä ja perusti myös oman yrityksensä. Hän suunnitteli pienen ryhmän kanssa Guggenheim Safe Airplane -kilpailuun lentokoneen nimeltä Doodlebug vuonna 1929. Se ei kuitenkaan menestynyt kilpailussa. McDonnell ei juuri menestynyt koneen markkinoinnissa muihin käyttötarkoituksiin, ja pian iski suuri lama. McDonnell yritti päästä insinööriksi ja koelentäjäksi Great Lakes Aircraftille, mutta liittyi myöhemmin Glenn L. Martin Companyyn, jossa hän pääsi lopulta maalta toimivien lentokoneiden pääprojekti-insinööriksi asti.

McDonnell irtisanoutui Martinilta vuonna 1938 ja perusti McDonnell Aircraft Corporationin vuonna 1939. Alun vaikeuksista huolimatta yrityksestä kasvoi toisen maailmansodan aikana tärkeä Yhdysvaltain hävittäjälentokoneiden valmistaja. 1950- ja 1960-luvuilla yhtiö laajeni suunnittelemaan myös ohjuksia ja avaruusaluksia. McDonnell Aircraft valmisti Yhdysvaltojen Mercury ja Gemini -kapselit.

Vuonna 1967 McDonnell Aircraft Corporation osti Douglas Aircraft Companyn ja yhdistyi sen kanssa, jolloin syntyi McDonnell Douglas, jonka johtajaksi James Smith McDonnell siirtyi. McDonnell Douglasin johdossa jatkoi hänen veljenpoika Sanford N. McDonnell vuonna 1980.

McDonnell toimi aktiivisesti Yhdistyneiden kansakuntien Yhdysvaltojen yhdistyksessä ja oli sen puheenjohtaja vuosina 1975–1977.

## Lähteet
Quva

**Quva** (kyrill. Қува, ) on kaupunki ja Quvan piirin keskus Ferganan alueella Uzbekistanissa. Se sijaitsee 30 kilometriä Ferganasta koilliseen. Kaupungissa oli 46&nbsp;400 asukasta vuonna 2016.

Quva (Qubod, Qubo) mainitaan 100-luvun kiinalaisissa lähteissä. Se oli keskiajalla yksi Ferganan laakson suurimmista kaupungeista sekä tärkeä käsityöläiskeskus, jossa lyötiin omaa rahaa. Arkeologisissa kaivauksissa on löydetty muun muassa buddhalaisen temppelin, kaupunginmuurin ja asuintalojen rauniot.

Nykyinen kaupunki on perustettu vuonna 1974. Se on maatalousalueen keskus, jossa on puuvilla-, rakennustarvike- ja elintarviketeollisuutta. Lähellä sijaitsee Quvan rautatieasema.

## Lähteet
Viridovix

**Viridovix** oli gallialaisheimo unellien päällikkö. Hän johti Gallian sodan aikana vuonna 56 eaa. unelleista, lexoveista sekä eburoviskeista koostunutta armeijaa. Viridovixin joukot kärsivät samana vuonna tappion taistelussa legaatti Quintus Titurius Sabinuksen johtamia roomalaisjoukkoja vastaan.
International Commerce Centre

**International Commerce Centre** on Hongkongissa sijaitseva, alueen korkein pilvenpiirtäjä. Torni on 484 metriä korkea, ja siinä on 118 kerrosta. Valmistuessaan rakennus oli maailman viidenneksi korkein. Tornin rakentaminen aloitettiin 2002, ja se valmistui 2010.

## Lähteet

## Aiheesta muualla
Jussi P. Laine

**Jussi P. Laine** (s.  1981) on suomalainen ihmismaantieteilijä ja yhteiskuntatieteen tohtori, joka toimii Itä-Suomen yliopiston monitieteisen rajatutkimuksen professorina (10/2022–).

Laine opiskeli perustutkintonsa Joensuun yliopistossa (YTM, 2006) ja sen yhdistyttyä Kuopion yliopistoon valmistui tohtoriksi Itä-Suomen yliopistosta (YTT, 2013). Hänen englanninkielinen, monografiamuotoinen väitöskirjansa (2013) käsitteli naapuruussuhteiden ja kansalaisyhteiskunnan roolia Suomen ja Venäjän välisessä raja-alueiden yhteistyössä. Tutkimus oli otsikoitu *New Civic Neighborhood. Cross-border Cooperation and Civil Society Engagement at the Finnish-Russian Border*. Laine on Oulun yliopiston rajatutkimuksen dosentti (2017–).

Ennen profesuuriaan Laine on työskennellyt Itä-Suomen yliopiston tutkijana (2008–2016) ja monitieteisen rajatutkimuksen apulaisprofessorina (2016–2022).

## Teoksia
* 
* 
* 
* 
* 
* 

## Lähteet

## Aiheesta muualla
* Jussi Laine. University of Eastern Finland, Karelian Institute. DSocSci, Professor  (researchgate.net)
Henry Flagler

**Henry Morrison Flagler** (2. tammikuuta 1830 Hopewell, New Yorkin osavaltio, Yhdysvallat – 20. toukokuuta 1913 West Palm Beach, Florida,  Yhdysvallat) oli yhdysvaltalainen liikemies. Hän perusti Standard Oil -yhtiön yhdessä John D. Rockefellerin kanssa vuonna 1870. Flagler tunnetaan kuitenkin parhaiten tuolloin suurelta osin asumattoman Floridan itärannikon kehittämisestä. Hän rakennutti rautatien Daytonasta Key Westiin ja loi Floridasta merkittävän matkailukohteen. Hän vaikutti merkittävästi nykymuotoisten Palm Beachin ja Miamin kaupunkien syntyyn.

## Elämä ja ura
Flagler lopetti koulunkäynnin 14-vuotiaana, muutti Ohioon ja ryhtyi noin vuonna 1850 viljakauppiaaksi Bellevue'ssa, Ohiossa. Siellä hän tapasi Rockefellerin ja myi tämän välityksellä viljaa. Flagler yritti epäonnistuneesti valmistaa suolaa Michiganissa ja palasi Clevelandiin, jossa hän vuonna 1867 liittyi Rockefellerin kanssa öljy-yhtiöön, josta tuli Standard Oil vuonna 1870. Hän osallistui yhtiön kehittämiseen ja toimi Standard Oil of New Jerseyn johtajana vuoteen 1911 asti.

Vuonna 1883 Flagler vieraili Floridassa ja päätti sijoittaa öljyomaisuutensa osavaltion kehittämiseen. Hän osti kolme vuotta myöhemmin useita rautatielinjoja, jotka hän yhdisti Florida East Coast Railwayksi. Hän rakensi 1890-luvulla ylellisten hotellien sarjan rautatielinjan varrelle sekä Bahama-saarten Nassauhun. Flaglerin hotellit ja rautatie vakiinnuttivat Palm Beachin rikkaiden amerikkalaisten talvilomakohteeksi. Flagler jatkoi rautatien laajentamista Etelä-Floridaan Miamiin. Hän ruoppasi kanavan, rakensi katuja, otti käyttöön ensimmäiset vesi- ja sähköjärjestelmät ja rahoitti kaupungin ensimmäisen sanomalehden. Kun kaupunki virallisesti perustettiin, sen asukkaat halusivat kunnioittaa sen kehityksestä vastannutta miestä nimeämällä sen "Flagleriksi". Hän kieltäytyi kunnianosoituksesta ja suostutteli heidät säilyttämään vanhan intiaaninimen Miami. Flagler perusti myös höyrylaivayhteydet Key Westiin ja Nassauhun. Flagler suunnitteli myös rautatietä, joka ulottuisi Miamista Key Westiin ja kulkisi seitsemän mailia veden päällä. Vuonna 1905 aloitettu Florida Overseas Railroad, jota kutsuttiin pilkallisesti nimellä *Flagler's Folly* ("Flaglerin hölmöily"), jäi hänen vähiten menestyksekkääksi hankkeekseen, ja se tuhoutui lopulta vuonna 1935 hurrikaanissa.

## Lähteet

## Aiheesta muualla
Jamantau

**Jamantau** () on 1 640 metriä korkea vuori Ural-vuorilla. Se sijaitsee Venäjään kuuluvassa Baškiriassa.

Jamantau tunnetaan parhaiten siellä huhujen mukaan sijaitsevasta suuresta ja hyvin varustellusta, ydiniskun kestävästä bunkkerikompleksista. Venäjä on kieltänyt maanalaisen tukikohdan olemassaolon, mutta satelliittikuvat 1980-luvulta lähtien ovat osoittaneet, että vuorella ja sen ympäristössä on tehty mittavia rakennustöitä.

Mahdollisen bunkkerin käyttötarkoitusta ei tiedetä, mutta oletetaan, että se olisi paikka, josta Venäjän johto voisi johtaa sotaa, mikäli maahan hyökättäisiin.

## Lähteet
Roeselare

**Roeselare** on kaupunki Belgiassa Länsi-Flanderissa. Vuonna 2018 siellä oli 62&nbsp;301 asukasta

Roeselaren kaupungintalo ja sen kellotorni ovat Unescon maailmanperintökohteita. Vanhin osa on rakennettu 1769–1771. Siihen liitettiin 1924 moderni siipirakennus.

## Tunnettuja asukkaita
*Adrian Willaert (noin 1490–1562), renessanssiajan säveltäjä
*Patrick Sercu (1944–2019), kilpapyöräilijä ja olympiakultamitalisti
*Stoffel Vandoorne (s. 1992), McLarenin Formula 1 -kuski, voitti Formula E -kausi 2021–2022-mestaruuden

## Lähteet
Mouscron

**Mouscron** on kaupunki Hainaut’n provinssissa Valloniassa Belgiassa. Vuonna 2018 siellä asui 58&nbsp;234 asukasta

Mouscronissa käytiin vuonna 1794 Ranskan ja Itävallan välillä ensimmäisen liittokunnan sotaan kuuluva Mouscronin taistelu.

## Lähteet

## Aiheesta muualla
* http://www.visitmouscron.be/
* https://www.mouscron.be/fr
Banchory

**Banchory** (, , ) on kaupunki Aberdeenshiressa, Skotlannissa. Se on noin 29 kilometriä Abderdeenistä länteen lähellä paikkaa, jossa Feughjoki yhdistyy Deejokeen. 

## Yleiskatsaus
Banchory on suosittu turistikohde Aberdeenshiren alueella. 1970 luvulta asti kaupunki on kasvanut tasaiseen tahtiin, ja vuodesta 2001 kaupungin kasvu on ollut huomattavaa. Skotlannin ainoa rommitislaamo Dark Matter sijaitsee Banchoryn laitamilla.

## Historia
Kaupungin nimen sanotaan tulleen pyhän Ternanin järjestämästä varhaiskristillisestä asutuksesta, Banchorysta. On väitetty, että Ternan oli pyhän Ninianin seuraaja. Sanotaan, että Ternan perusti asutuksen Deejoen varrelle alueelle, josta myöhemmin tulisi Banchory-Ternanin keskiaikainen kirkkomaa. Kylä ja seurakunta tunnettiin samalla nimella 1970 luvulle asti. Pyhän Ternanin pyhäinjäännöksiä säilytettiin kaupungissa Skotlannin reformaatioon asti.

## Lähteet
Samsin halmeoni

**Samsin halmeoni** () on korealaisessa mytologiassa esiintyvä naispuolinen henkiolento, joka auttaa naisia synnytyksen aikana ja syntynyttä lasta kasvamaan ja pysymään terveenä. Sanaparin jälkimmäinen osa "halmeoni" tarkoittaa korean kielessä isoäitiä. 

Samsin halmeonille pidetään alttaria yleensä kodin sisäpuolella. Alttarin merkkinä toimii nurkkaan ripustettu paperinpala tai olki. Synnytyksen jälkeisenä viikkona perinteeseen on kuulunut riisin ja merileväkeiton tarjoaminen Samsin halmeonille aamuin ja illoin.

Perinteisesti korealaiset vanhemmat ovat aloittaneet lapsensa ensimmäisen syntymäpäivän juhlimalla doljanchia. Alun perin juhlan tarkoitus oli muun muassa rukoilla Samsin halmeonia ja tarjota tälle ruokaa. Nykyään useimmat vanhemmat juhlivat doljanchia perinteiden ylläpitämisen vuoksi, eivätkä niinkään Samsin halmeonia ajatellen. Ainakin kristityt korealaiset rukoilevat hänen sijaansa Jumalaa. Samanlaisen juhlan nimeltä baekil vanhemmat pitävät 100. päivänä vauvan syntymän jälkeen. Myös baekilin aikana on alun perin rukoiltu Samsin halmeonia. 

## Lähteet
Nurota

**Nurota** () on kaupunki ja Nurotan piirin keskus Navoiyn alueella Uzbekistanissa. Se sijaitsee Oqtovvuorten juurella 85 kilometriä Navoiysta pohjoiseen. Kaupungissa oli 32&nbsp;300 asukasta vuonna 2016.

Vuonna 1976 perustettu kaupunki mainitaan ensimmäisen kerran 900-luvulla nimellä Nur. Paikallisen legendan mukaan se on syntynyt Aleksanteri Suuren aikana. Silkkitien varrella ja aavikon rajalla sijainnut Nurota oli aikoinaan tärkeä linnoitus ja kauppapaikka matkalla Buharaan ja Samarkandiin.

Nurotan tärkein yritys on paikallista marmoria hyödyntävä Nurotamamar. Kaupunki on myös perinteinen käsityöammattien keskus.

Kaupungin huomattavimmat nähtävyydet ovat sen eteläpuolella sijaitsevat antiikin aikaisen ”Aleksanterin linnoituksen” rauniot sekä Nurin mineraalipitoinen lähde, joka on suosittu pyhiinvaelluskohde. Lähteen lähellä ovat alun perin 800-luvulla rakennettu Chilustunin ja 1500-luvulta peräisin oleva Katta Gumbazin moskeija. Nurotan lähistöllä sijaitsee Nurotavuorten–Kyzylkumin biosfäärialue.

## Lähteet
Ronse

**Ronse** () on kaupunki Itä-Flanderissa Belgiassa. Vuonna 2018 siellä oli 26&nbsp;337 asukasta.

Ronsessa on kolme museoa: Stedelijk Museum Sint-Hermescrypte, Must - Museum voor textiel ja MUST afdeling wonen. Siellä on keskiaikainen krypta, jonne pääsee vain kaupungin matkailutoimiston opastetuilla kierroksilla, sekä vanhaa tekstiiliteollisuutta. Kaupunkiin on haudattu 100-luvun marttyyrin pyhän Hermeksen jäännökset. Hänet teloitettiin kristinuskoon kääntymisen vuoksi.

## Lähteet
Vik (Sømna)

**Vik**  on taajama Sømnan kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 0,5 neliökilometriä ja asukasluku 334 vuonna 2023.
## Lähteet

## Aiheesta muualla
Berg (Sømna)

**Berg**  on taajama Sømnan ja Brønnøyn kunnissa Nordlandin läänissä Norjassa. Taajaman pinta-ala on 0,6 neliökilometriä ja asukasluku 620 vuonna 2023. Heistä 98,2 prosenttia asuu Sømnan kunnan puolella.
## Lähteet

## Aiheesta muualla
Pseudotilliapioli

**Pseudotilliapioli** eli **4,5-dimetoksi-2,3-metyleenidioksi-1-allyylibentseeni** tai **4,5-dimetoksi-7-prop-2-enyyli-1,3-bentsodioksoli** () on allyylibentseenin johdannaisyhdiste, joka toimii synergistisesti ainakin joidenkin hyönteismyrkkyjen, kuten piperonyylibutoksidin, kanssa parantaen hyönteismyrkyllistä efektiä.  Pseudotilliapiolin kemiallinen kaava on C12H14O4 ja moolimassa 222,24&nbsp;g/mol. Pseudotilliapiolista voisi johtaa erään amfetamiinin johdannaisyhdisteen eli 4,5-dimetoksi-2,3-metyleenidioksi-1-amfetamiinin eli DMMDA-4:n, joka on DMMDA:n ja DMMDA-2:n paikkaisomeeri. Alexander Shulgin huomioi tämän kirjassaan PiHKAL.

## Farmakologia ja toksikologia
Pseudotilliapiolin toksikologinen toimintamekanismi lienee hyönteisten MFO- eli monifunktio-oksidaasientsyymin (engl. mixed-function oxidase) inhibitio, koska tämä on tilliapiolin pääasiallinen toksikologinen efekti.

## Kemia
Pseudotilliapioli voidaan valmistaa muun muassa piperonaalista. Samoin kuin muutkin allyylibentseenin johdannaisyhdisteet voidaan pseudotilliapiolin allyyliryhmä isomerisoida isoallyyliryhmäksi siten, että pseudotilliapiolista tulee isopseudotilliapioli.

Pseudotilliapioli on  apiolin eli 3,4-metyleenidioksi-2,5-dimetoksi-1-allyylibentseenin, tilliapiolin eli 3,4-metyleenidioksi-5,6-dimetoksi-1-allyylibentseenin ja eksalatasiinin eli 3,4-metyleenidioksi-2,6-dimetoksi-1-allyylibentseenin paikkaisomeeri. Myös 2,3-metyleenidioksi-4,6-dimetoksi-1-allyylibentseeni ja  2,3-metyleenidioksi-5,6-dimetoksi-1-allyylibentseeni ovat pseudotilliapiolin paikkaisomeereja.

## Lähteet
Luccan tasavalta

**Luccan tasavalta** () oli valtio Toscanassa nykyisen Italian alueella. Lucca oli itsenäinen tasavalta suurimman osan historiastaan. Firenzen sekä Sienan tapaan Lucca syntyi Toscanan rajakreivikunnan hajottua. Monen muun italialaisen pikkuvaltion kaatuessa Lucca säilyi keskiajalta 1800-luvulle vahvan talouden ja hyvän diplomatian avulla. Lucca oli liitossa muun muassa Pyhän saksalais-roomalaisen keisarikunnan keisarin ja Milanon kanssa.

## Historia
Keisari Henrik IV myönsi vuonna 1084 Luccan kaupungille itsehallinto-oikeuden Toscanan rajakreivikunnan osana. Toscanan rajakreivittären Matildan kuoltua vuonna 1114 luccalaiset saivat laajempia oikeuksia ja kaupungin alueesta muodostui itsenäinen tasavalta vuonna 1160.

Lucca oli keskiajalla osa guelfien ja ghibelliinien valtataistelua. Luccan kulta-aikaa on ollut Castruccio Castracanin valtakausi 1300-luvun alussa, jolloin Lucca voitti taisteluissa Pisan ja Firenzen ja nousi alueelliseksi mahdiksi. Hänen kuolemansa jälkeen Luccaa repivät valtataistelut. Genovalaiset, parmalaiset, veronalaiset, firenzeläiset, pisalaiset sekä Böömin kuningas omistivat tai miehittivät tasvalaan aluetta, mutta yksikään ei kyennyt pitämään kauaa kapinallista kaupunkia hallussaan. 1400-luvun alussa se sai jälleen itsenäisyytensä.

Ranskan vallankumoussotien yhteydessä ranskalaiset miehittivät Luccan tasavallan. Napoleon järjesteli Italian valtioita vuonna 1805 siten, että Luccan tasavalta lakkautettiin ja liitettiin osaksi Luccan ja Piombinon ruhtinaskuntaa.

## Lähteet

## Aiheesta muualla
Sømnan kirkko

**Sømnan kirkko** () on Sømnan kunnassa Nordlandin läänissä Norjassa sijaitseva puinen ristikirkko vuodelta 1876.
## Lähteet

## Aiheesta muualla
Johan Lindholm

**Johan Lindholm** (s. 1. toukokuuta 1964 Mjölby) on ruotsalainen ammattiyhdistysjohtaja, joka valittiin keskusammattijärjestö LO:n puheenjohtajaksi toukokuussa 2024. Aiemmin hän on johtanut Byggnadsarbetareförbundetia. Lindholm varttui Södertäljessä ja on koulutukseltaan puuseppä.
## Lähteet
Yleisurheilun GP-kisat 2024

**[[Yleisurheilun GP-kisat]]** järjestettiin vuonna 2024 seitsemällä paikkakunnalla: Jyväskylässä, Lahdessa, Kuortaneella, Lappeenrannassa, Joensuussa, Oulussa ja Tampereella.

## Osakilpailut

### Jyväskylä
Jyväskylän GP-kisat järjestettiin 22. toukokuuta 2024.

**Miehet**

**Naiset**

### Lahti
Lahden GP-kisat järjestettiin 24. toukokuuta 2024.

**Miehet**

**Naiset**

### Kuortane
Kuortaneen GP-kisat järjestettiin 22. kesäkuuta 2024.

**Miehet**

**Naiset**

### Lappeenranta
Lappeenrannan GP-kisat järjestettiin 17. heinäkuuta 2024.

**Miehet**

**Naiset**

### Joensuu
Joensuun GP-kisat järjestettiin 20. heinäkuuta 2024.

**Miehet**

**Naiset**

### Oulu
Oulun GP-kisat järjestettiin 17. elokuuta 2024. 

**Miehet**

**Naiset**

### Tampere
Tampereen GP-kisat järjestettiin 25. elokuuta 2024. 

**Miehet**

**Naiset**

## Lähteet
TV 2 (Tanska)

**TV 2** on tanskalainen televisioyhtiö. Se perustettiin vuonna 1988 ja siirtyi kokonaan valtion omistukseen joulukuussa 2003. TV 2:lla on eräitä lakisääteisiä tehtäviä, mutta se on mainosrahoitteinen ja sisällöltään viihteellisempi kuin Danmarks Radion kanavat. TV 2 saa rahoitusta myös tilausmaksuista. Sillä oli jo aiemmin maksukanavia, ja vuonna 2012 myös pääkanava muuttui maksulliseksi.
## Lähteet

## Aiheesta muualla

* Verkkosivut
Herluf Trolle

**Herluf Trolle** (14. tammikuuta 1516 – 25. kesäkuuta 1565) oli tanskalainen amiraali ja valtaneuvos. Hänen puolisonsa oli Birgitte Gøye, jonka isä oli Tanskan rikkaimpiin maanomistajiin kuulunut Mogens Gøye. Trolle ansioitui Pohjoismaiden seitsenvuotisessa sodassa, kun hän toukokuussa 1564 voitti Ruotsin laivaston Öölannin edustalla. Hän kuoli Fehmarnin taistelussa kesäkuussa 1565. Trolle perusti Herlufsholmin sisäoppilaitoksen, joka toimii edelleen.
## Kuvia

Müller Den Saarede Herluf Trolle 1832.jpg|Haavoittunut Herluf Trolle Adam Müllerin maalauksessa vuodelta 1832.
Jrb 20050309 herluf trolle birgitte goeye herlufsholm.JPG|Herluf Trollen ja Birgitte Gøyen muistomerkki Herlufsholmissa.
Herluf Trolles Gade - picture 01.jpg|Herluf Trolles Gade Kööpenhaminassa.

## Katso myös
* Herluf Trolle -luokka

## Lähteet

## Aiheesta muualla
Parrhasios

**Parrhasios** (, ) voi viitata seuraaviin:

* Parrhasios, yksi Apollonin epiteeteistä
* Parrhasios, kreikkalaisessa mytologiassa Lykaonin poika ja Parrhasian eponyymi heeros
* Parrhasios Efesoslainen (400/300-luku eaa.), taidemaalari

## Lähteet
Pauson

**Pauson** (; 400/300-luku eaa.) oli antiikin kreikkalainen taidemaalari.

Pausonista tiedetään vain vähän. Aristoteles arvioi, että siinä missä Polygnotos maalasi ihmiset paremmiksi kuin nämä olivat ja Dionysios teki heistä sellaisia kuin he olivat, Pauson maalasi heidät huonommiksi kuin he olivat. Näin Pauson vaikuttaa esittäneen ihmisistä vastenmielisiäkin piirteitä, millä perusteella häntä voidaan ehkä pitää karikatyyrien maalajana. Toisessa kohdassa Aristoteles kehottaa nuoria katsomaan mieluummin Polygnotoksen ja muiden ideaaliluonteita maalanneiden teoksia ennemmin kuin Pausonin teoksia.

Näistä viittauksista voidaan päätellä, että Pauson eli jonkin verran ennen Aristotelesta. Aristofanes viittaa kahdesti johonkin Pausoniin, jonka ainakin skoliasti ja *[[Suda]]* yhdistävät taidemaalariin. On kuitenkin hyvin kyseenalaista, että kyseessä olisi todella sama henkilö, sillä viittaukset vaikuttavat koskevan ennemmin jotakin kurjaa parasiittia. Plutarkhos, Aelianus ja Lukianos kertovat Pausonista mielenkiintoisen anekdootin. Aristoteleen ja Lukianoksen käsikirjoituksissa nimi esiintyy usein muodoissa *Pason* () ja *Passon* ().

## Lähteet
Tatranský durič

**Tatranský durič** on slovakialainen koirarotu. FCI tunnusti sen vuoden 2026 alussa.

## Ulkonäkö
Värivaihtoehtoja on kaksi, black&tan ja punainen. Ensiksi mainitulta tan-merkit löytyvät silmien yläpuolelta, kuonon sivuilta, huulilta, rintakehästä, raajoista ja hännän alapuolelta; jälkimmäisen värisävy vaihtelee vaaleanruskeasta peuranpunaiseen, ja siinä voi esiintyä mustia karvankärkiä. Urosten säkäkorkeus on 38-42 cm ja narttujen 36-40 cm.

## Luonne ja käyttäytyminen
Luonteeltaan koira on älykäs, tasapainoinen ja ystävällinen, ilman merkkejä aggressiivisuudesta tai arkuudesta. Se on työssään intohimoinen ja rohkea muiden eläinten kanssa, omaa erinomaisen hajuaistin ja suunnistustaidon. Se on vähään tyytyväinen tilan ja ravinnon suhteen ilman merkittäviä terveysongelmia.

## Alkuperä
Rotu on ollut olemassa Slovakiassa jo kauan, ja sitä on perinteisesti käytetty metsästykseen maan vuoristoalueilla. Aiemmin paikallisia ajokoiria löytyi useita erikokoisia ja -tyyppisiä, kunnes 1930-luvulla alettiin keskittyä keskikokoisen rodun kehittämiseen. Kyseinen variaatio tunnustettiin myöhemmin slovakianajokoirana. Vuosien jalostuksesta huolimatta kyseisessä rodussa esiintyi kuitenkin edelleen silloin tällöin pienempiä yksilöitä, joista sittemmin kehittyi nykyinen duričina tunnettu rotu. Geenipoolin laajentamiseksi ja sisäsiittoisuuden välttämiseksi alussa jalostukseen käytettiin myös muita rotuja.

### Etymologia
*Tatranský* tarkoittaa sananmukaisesti tatralaista tai Tatralta peräisin olevaa.

## Lähteet
Ari Hirvonen

**Ari Hirvonen** (13. marraskuuta 1960 – 28. kesäkuuta 2021) oli suomalainen oikeusfilosofi.

## Ura
Hirvonen valmistui Helsingin yliopistosta oikeustieteen kandidaatiksi vuonna 1985 ja väitteli samassa yliopistossa oikeustieteen tohtoriksi vuonna 2000.

Hirvonen toimi Helsingin yliopiston yleisen oikeustieteen yliopistonlehtorina vuodesta 2002 alkaen kuolemaansa asti. Lisäksi hän hoiti ajoittain yleisen oikeustieteen professorin tehtävää ja toimi oikeustieteellisessä tiedekunnassa varadekaanina, laitosjohtajana sekä tohtoriohjelman johtajana. Vuosina 2003–2005 Hirvonen johti Laki ja Paha -tutkimusprojektia. Tiedekunnan opiskelijat palkitsivat hänet vuoden opettajaksi vuosina 2004 ja 2009.

Hirvosen tutkimustoiminnassa korostuivat muun muassa eri tieteenalojen ajatusten yhdisteleminen, taiteet sekä yhteiskunnan heikommat ryhmät, kuten pakolaiset.

Hirvonen toimi Tutkijaliitossa, mukaan lukien liiton julkaiseman Tiede & edistys -aikakauslehden päätoimittajana, Suomen oikeusfilosofisessa yhdistyksessä ja Nuoren Voiman Liitossa. Hän myös osallistui ahkerasti kansainvälisiin tutkijakonferensseihin Critical Legal Conference ja International Symposium in Phenomenology.

## Julkaisuja
* 
* 
* 

#### Toimitteita
* 
* 
* 
* 
* 

## Lähteet

## Kirjallisuutta
*
Irja Pohjala

**Irja Ilona Pohjala** (8. kesäkuuta 1902 Viipuri – 2. marraskuuta 1986 Helsinki) oli suomalainen sairaanhoitaja, sairaanhoidon opettaja ja sairaanhoito-oppilaitoksen johtaja.

## Henkilöhistoria
Pohjalan vanhemmat olivat uskonnon yliopettaja, kansanedustaja ja ministeri Lauri Pohjala ja Siviä Pöyhiä. Hän tuli ylioppilaaksi Helsingin Suomalaisesta Yhteiskoulusta 1922 ja valmistui sairaanhoitajaksi Helsingin Yleisen sairaalan kurssilta 1927. Kasvatusopillisen jatkokurssin Pohjala suoritti 1931 ja sairaanhoitajien kansainvälisen jatkokurssin Bedford Collegessa Lontoossa 1935–1936. Hän teki myös useita opintomatkoja Yhdysvaltoihin, Kanadaan ja Keski-Euroopan maihin. 

Pohjala oli Suomen Sairaanhoitajatarliiton yksityishoitaja 1927, Viipurin yksityissairaalan osastonhoitaja 1927–1928 ja Helsingin yleisen sairaalan toisen sisätautiosaston yöylihoitaja 1928–1930. Helsingin valmistavan sairaanhoitajatarkoulun apulaisjohtaja Pohjala oli 1930–1936 ja johtaja 1937–1949, Sairaanhoitajien jatko-opiston opettaja 1947–1959 ja Sairaanhoito-opiston rehtori 1959–1968.

## Julkaisuja
* *Kansainvälisen sairaanhoitajatarliiton opetuskomitean selostus sen työstä heinäkuussa 1929*, 1932
* *Sairaanhoidon alkeiden käsikirja*, 1936
* *Sairaanhoitajattarien oppikirja. 3*, 1936 (toim.)
* *Sairaanhoitajakoulutuksen vaiheita 1889–1964*, 1965

## Lähteet

## Aiheesta muualla
*
23 Marina

**23 Marina** on Dubaissa Yhdistyneissä arabiemiraateissa sijaitseva pilvenpiirtäjä. Torni on 393 metriä korkea, ja se on Dubain ja Arabiemiraattien neljänneksi korkein rakennus. Tornin rakentaminen aloitettiin vuonna 2006, ja se se valmistui vuonna 2012. Rakennuksessa on asuinhuoneistoja, ja se on valmistettu betonista.

Rakennuksessa on kuusi kerrosta käsittävä aula. Rakennuksen huoneistot ovat kaksikerroksisia, ja niissä on kaksi, kolme tai neljä makuuhuonetta. Niissä on myös omat hissit. Rakennuksessa on myös muun muassa kuntosali ja kylpylä.

## Lähteet
Almas Tower

**Almas Tower** on Dubaissa Yhdistyneissä arabiemiraateissa sijaitseva pilvenpiirtäjä. Se on Dubain seitsemänneksi korkein rakennus ja Arabiemiraattien kahdeksanneksi korkein. Tornin rakentaminen aloitettiin vuonna 2005, ja se valmistui 2008. Tornin omistaa The Dubai Multi Commodities Centre.

Almas Tower on toimistokäytössä.

## Lähteet
Gʻijduvon

**Gʻijduvon** (kyrill. Ғиждувон, ) on kaupunki ja Gʻijduvonin piirin keskus Buharan alueella Uzbekistanissa. Se sijaitsee Buharan keidasalueella 49 kilometriä Buharasta koilliseen. Kaupungissa oli 43&nbsp;400 asukasta vuonna 2016.

Gʻijduvonin kylä mainitaan ensimmäisen kerran 900-luvulla. Se oli aikoinaan samannimisen maatalousalueen taloudellinen ja kulttuurikeskus. Gʻijduvonin kaupunki on perustettu vuonna 1972.

Kaupungin kautta kulkee Buharan ja Samarkandin välinen maantie. Lähin rautatieasema on 17 kilometrin päässä sijaitseva Qiziltepa.

Gʻijduvonissa on tekstiili- ja elintarviketeollisuutta. Se on kuuluisa varsinkin keramiikastaan.

Nähtävyyksiä ovat keramiikkamuseo, 1100-luvulta peräisin oleva Abduxoliq Gʻijduvoniyn moskeija ja mausoleumi sekä 1430-luvulla rakennettu Ulugʻbekin madrasa.

## Lähteet
Mohammed Mamle

**Mohammed (Hama) Mamle** (1925–1999) oli kurdilaulaja, joka syntyi ja eli Kurdistanissa. Hän on erityisen tunnettu syvällisestä ja tunnepitoisesta äänestään sekä laajasta laulurepertuaaristaan, joka kattaa perinteisiä kurdilaisia kansanlauluja ja moderneja sävellyksiä.

#### Varhainen elämä
Mamle syntyi vuonna 1925 pieneen kylään Kurdistanin vuoristoalueella. Jo nuorena hän osoitti kiinnostusta musiikkiin ja oppi soittamaan erilaisia perinteisiä kurdilaisia soittimia. Hänen musiikillinen lahjakkuutensa huomattiin varhain, ja hänestä tuli nopeasti suosittu paikallinen esiintyjä.

#### Ura
Mamlen ura alkoi toden teolla 1950-luvulla, kun hän aloitti yhteistyön muiden merkittävien kurdilaismuusikoiden kanssa. Hän teki useita äänityksiä, jotka levisivät laajalti Kurdistanissa ja sen ulkopuolella. Mamlen tunnetuimpiin kappaleisiin kuuluvat "Lewanayê", "Gule", ja "Şirinê". Hänen musiikkinsa on usein täynnä syvää tunnetta ja se käsittelee teemoja kuten rakkaus, kaipuu ja kurdien kulttuuriperintö.

#### Yhteistyöt
Mamle teki yhteistyötä monien aikansa suurten kurdilaisten muusikoiden kanssa, kuten Hassan Zirakin, Mala Hussain Abdulzadan ja Osman Bukani kanssa. Yksi hänen tunnetuimmista yhteistöistään on kappale "Malî Babim Be Wefa", joka äänitettiin vuonna 1960 yhdessä Hassan Zirakin ja Mala Hussain Abdulzadan kanssa.

#### Henkilökohtainen elämä
Mamle tunnettiin vaatimattomasta ja maanläheisestä elämäntyylistään. Hän oli juurtunut kurdilaiseen kulttuuriin ja perinteisiin, ja tämä heijastui hänen musiikissaan. Mamle pysyi uskollisena juurilleen koko elämänsä ajan, ja hänet muistetaan ihmisenä, joka omisti elämänsä kurdilaisen musiikin ja kulttuurin edistämiselle.

#### Kuolema ja Perintö
Mohammed Mamle kuoli 23.tammikuuta vuonna 1999, 73-vuotiaana kurdilaisessa Mahabadin kaupungissa, mutta silti hänen musiikillinen perintönsä elää edelleen. Hänen laulunsa ovat yhä suosittuja Kurdistanissa ja kurdiyhteisöissä ympäri maailmaa. Mamlea pidetään yhtenä kurdilaisen musiikin suurimmista nimistä, ja hänen vaikutuksensa näkyy edelleen monien nykyisten kurdimuusikoiden tyylissä. Hänen poikansa Abdullah Mamle on myös ammattilaislaulaja.

#### Diskografia

* Lewanayê
* Gule
* Şirinê
* Malî Babim Be Wefa (yhdessä Hassan Zirakin ja Mala Hussain Abdulzadan kanssa)
* Are Wara Shamal Wara

#### Lähteet
* https://mamle.net/
* Bokanonline, Kunnianosoitus Mohammed Mamlelle, kurdimusiikin legendaariselle laulajalle. Bokanonline.ir.
Simko Shikak

#### Elämäkerta
Simko Shikak (1887 – 1930), tunnettu myös nimellä Ismail Agha Shikak, oli vaikutusvaltainen kurdipäällikkö ja kapinajohtaja, joka johti Shikak-heimonsa kurdilaisia alueita nykyisen Iranin ja Turkin rajaseuduilla. Hänet tunnetaan erityisesti kapinoistaan Qajar- ja Pahlavi-dynastioita vastaan.

#### Varhainen elämä
Simko Shikak syntyi vuonna 1887 Shikak-heimoon, joka on yksi suurimmista kurdiheimoista. Hänen nuoruudessaan heimon johtajana toimi hänen isänsä, mutta isänsä kuoleman jälkeen Simko otti vallan ja alkoi nopeasti laajentaa vaikutusvaltaansa.

#### Kapinat ja Taistelut
Simko Shikak johti useita kapinoita ja sotilaallisia operaatioita sekä Qajar-dynastiaa että myöhemmin Pahlavi-dynastiaa vastaan. Hänen tavoitteensa oli saavuttaa suurempi autonomia kurdeille ja vastustaa keskushallinnon kontrollia. Hän oli taitava sotilasjohtaja ja onnistui saavuttamaan merkittäviä voittoja.

Simkon merkittävimpiin saavutuksiin kuuluu Maragan kaupungin valloitus vuonna 1920. Kuitenkin hänen toimintansa ei aina saanut laajaa kannatusta kaikilta kurdeilta, ja hänen pyrkimyksensä itsenäisyyteen kohtaavat vastarintaa sekä keskushallinnolta että toisilta kurdiheimoilta.

#### Liittoutumat ja Diplomatia
Simko yritti myös luoda liittoutumia muiden alueellisten voimien kanssa. Hän tapasi useita kertoja Armenian kansallisten johtajien ja Neuvostoliiton edustajien kanssa, yrittäen hankkia tukea kapinalleen. Vaikka hän sai jonkin verran tukea, hän ei koskaan onnistunut luomaan pysyvää liittoumaa.

#### Kuolema
Simko Shikak kuoli vuonna 1930 iranilaisten viranomaisten järjestämässä väijytyksessä. Hänen kuolemansa oli merkittävä isku kurdien itsenäisyysliikkeelle ja heikensi huomattavasti Shikak-heimon vaikutusvaltaa alueella.

#### Perintö
Simko Shikak on jäänyt historiaan kiistanalaisena hahmona. Toisille hän on sankari ja kurdien oikeuksien puolustaja, kun taas toiset näkevät hänet opportunistisena johtajana, jonka toimet aiheuttivat paljon kärsimystä. Hänen kapinansa ja johtajuutensa ovat kuitenkin jättäneet pysyvän jäljen kurdien kansalliseen identiteettiin ja itsenäisyystaisteluun.

#### Lähteet

# Kurdistan History Institute
# Iranian Kurdish Historical Archives
# Biographies of Kurdish Leaders

Simko Shikakin elämä ja taistelut ovat osa kurdien monimutkaista historiaa, ja hänen perintönsä elää edelleen kurdiyhteisöissä Iranissa, Irakissa, Turkissa ja Syyriassa.
Muhsen al-Barazi

**Muhsin al-Barazi** (; 1904 – 14. elokuuta 1949) oli syyrialainen lakimies ja poliitikko. Hän toimi lyhyen ajan Syyrian 24. pääministerinä vuonna 1949, ja hänet teloitettiin sen jälkeen, kun hänen hallituksensa kaatui vallankaappauksessa.

## Varhainen elämä
Muhsen al-Barazi syntyi vuonna 1904 Haman kaupungissa, joka oli osa Osmanien valtakuntaa. Hän kuului vaikutusvaltaiseen al-Barazin heimoon. Al-Barazi sai korkeakoulutuksen ja opiskeli lakia ja politiikkaa Pariisissa, Ranskassa. Hänen koulutustaustansa ja kielitaitonsa antoivat hänelle erinomaiset valmiudet poliittiseen uraan.

Al-Barazista tuli professori Damaskoksen yliopistoon.

## Poliittinen ura
Palattuaan Syyriaan al-Barazi alkoi toimia aktiivisesti maan politiikassa. Hän oli mukana useissa hallituksissa ja toimi eri ministeritehtävissä ennen pääministeriksi nousuaan. Hänestä tuli tunnettu ja vaikutusvaltainen poliitikko, joka edisti kansallisia ja sosiaalisia uudistuksia.

Vuonna 1949 Syyriassa tapahtui useita sotilasvallankaappauksia, ja poliittinen tilanne oli epävakaa. Al-Barazi nimitettiin pääministeriksi kesäkuussa 1949 Husni al-Za'imin johtaman sotilasvallankaappauksen jälkeen. Hänen hallituskautensa jäi lyhyeksi, ja hän toimi pääministerinä vain muutaman kuukauden ajan.

## Kuolema
Muhsen al-Barazi teloitettiin 14. elokuuta 1949 yhdessä presidentti Husni al-Za'imin kanssa, kun eversti Sami al-Hinnawi johti uutta vallankaappausta. Hänen kuolemansa oli osa laajempaa poliittista puhdistusta, jonka tarkoituksena oli poistaa al-Za'imin hallinnon tukijat ja palauttaa valta siviilihallinnolle.

## Perintö
Al-Barazi muistetaan yhtenä Syyrian poliittisen historian merkittävistä hahmoista, vaikka hänen aikansa pääministerinä oli lyhyt. Hän oli osa Syyrian poliittisen murroksen kautta, joka muokkasi maan tulevaisuutta toisen maailmansodan jälkeen. Al-Barazin perintö elää edelleen, erityisesti kurdiyhteisön keskuudessa, joka näkee hänet yhtenä merkittävänä kurdipoliitikkona Syyrian historiassa.

## Lähteet
# Syyrian kansallinen arkisto 
# Syyrian poliittisen historian tutkimuslaitos
# Biografiat ja muistelmat Syyrian poliitikoista

### Viitteet
Mustafa Yamulki

**Mustafa Yamulki** (1879–1926) oli merkittävä kurdiarmeijan upseeri, poliitikko ja oikeusoppinut, joka vaikutti erityisesti Osmanien valtakunnan viimeisinä vuosina ja Turkin tasavallan alkuvaiheessa. Hänet tunnetaan erityisesti panoksestaan kurdien poliittisen ja kulttuurisen identiteetin edistämisessä.

## Varhainen elämä ja koulutus
Mustafa Yamulki syntyi vuonna 1879 Kurdistanin alueella, joka kuului tuolloin Osmanien valtakuntaan. Yamulki kuului vaikutusvaltaiseen kurdiheimoon ja sai hyvän koulutuksen. Hän opiskeli sotilasakatemiassa Istanbulissa ja valmistui upseeriksi. Myöhemmin hän suoritti oikeustieteen opintoja ja sai laajan koulutuksen, joka antoi hänelle monipuoliset valmiudet toimia sekä sotilas- että siviilihallinnossa.

## Sotilasura
Yamulki toimi upseerina Osmanien armeijassa ja osallistui useisiin sotilaallisiin operaatioihin valtakunnan eri osissa. Hän sai tunnustusta sotilaallisista saavutuksistaan ja nousi korkeisiin arvoihin. Yamulkin sotilasura jatkui Turkin itsenäisyyssodan aikana, jossa hän oli mukana puolustamassa maan itäosia.

## Politiinen ura
Ensimmäisen maailmansodan jälkeen ja Osmanien valtakunnan hajoamisen myötä Yamulki alkoi keskittyä enemmän poliittiseen ja oikeudelliseen toimintaan. Hän oli yksi kurdien oikeuksien ja itsenäisyyden puolestapuhujista. Yamulki osallistui erilaisiin kansallisiin ja kansainvälisiin konferensseihin, joissa käsiteltiin Lähi-idän alueen tulevaisuutta ja vähemmistöjen oikeuksia.

## Myöhemmät vuodet ja kuolema
Mustafa Yamulki jatkoi aktiivista rooliaan poliittisessa elämässä Turkin tasavallan perustamisen jälkeen. Hän toimi useissa virallisissa tehtävissä, mukaan lukien oikeudellisissa ja hallinnollisissa rooleissa. Hänen vaikutuksensa kurdien poliittiseen ja kulttuuriseen elämään oli merkittävä.

Mustafa Yamulki kuoli vuonna 1926. Hänen kuolemansa oli suuri menetys kurdien kansalliselle liikkeelle ja Turkin poliittiselle elämälle.

## Merkitys myöhemmin
Mustafa Yamulkin perintö elää edelleen Kurdistanin ja Turkin kurdiyhteisöissä. Hän on muistetaan merkittävänä kurdijohtajana ja oikeusoppineena, joka omisti elämänsä kansansa oikeuksien ja itsemääräämisoikeuden puolustamiseen. Yamulkin elämäntyö on jättänyt pysyvän jäljen kurdien historiaan ja identiteettiin.

## Lähteet
# Kurdistanin kansallinen arkisto
# Turkin historian instituutti
# Biografiat ja muistelmat kurdijohtajista
Onatas

**Onatas** () voi viitata seuraaviin antiikin kreikkalaisiin henkilöihin:

* Onatas Aiginalainen (400-luku eaa.), kuvanveistäjä ja taidemaalari
* Onatas Krotonlainen, pythagoralainen filosofi
Koroški žigec

**Koroški žigec** on slovenialainen koirarotu. Sillä ei ole vielä FCI:n virallista hyväksyntää, mutta se on tunnustettu roduksi kansallisella tasolla Slovenian Kennelliitossa KZS:ssä. Vuoden 2026 alussa populaation kooksi Sloveniassa arvioitiin noin 1000 yksilöä.

## Ulkonäkö
Koiran koko vaihtelee pienestä keskikokoiseen. Karvapeite voi olla joko lyhyt tai keskipitkä. Väritys on musta ruskein merkein (black&tan). Säkäkorkeus vaihtelee 46-52 cm välillä.

## Luonne ja käyttäytyminen
Koroški žigec on jalostettu lähinnä kettujen, kaniinien ja muun pienriistan metsästykseen. Se on sopeutunut työskentelemään vaikeakulkuisessa maastossa.

## Alkuperä
Rotu on alkuperältään vanha ja kotoisin Koroškasta. Se oli aikoinaan Slovenian yleisin ajokoira. Se rekisteröitiin roduksi vuonna 1939 Ljubljanassa, joskin vielä tuolloin nimellä "jugoslavianajokoira" - toisten lähteiden mukaan nimellä "balkaninajokoira". Serbian diktatuurin aikaan kaikki Jugoslavian alueen rodut piti nimetä jugoslavialaisiksi, ilman paikallisia rotunimiä. Ensimmäiseen kansalliseen slovenialaiseen näyttelyyn vuonna 1947 Ljubljanassa osallistui vain kaksi vuoristoajokoiraa, kun taas kansainväliseen näyttelyyn vuonna 1948 samassa kaupungissa osallistui kahdeksan yksilöä, tuolloin jo rotunimellä koroški žigec.

Toisen maailmansodan jälkeen ajokoirien määrä Sloveniassa alkoi vähetä, kun taas Jugoslavian eteläsissä osissa, erityisesti Serbiassa, se alkoi puolestaan kasvaa. Tilanne johti lopulta kiistaan Slovenian ja Jugoslavian kenneljärjestöjen välillä, koska jälkimmäinen alkoi pitää rotua serbialaisena. Vuonna 1997 FCI ratkaisi kiistan nimeämällä Slovenian rodun alkuperämaaksi ja Jugoslavian (Serbian) sen vastuumaaksi. Nykyisin entinen "jugoslavianvuoristoajokoira" tunnetaan FCI:ssä montenegronajokoirana. Sen sijaan Sloveniassa koroški žigec lasketaan nykyisin omaksi rodukseen, ja KZS aloitti sen suunnitelmallisen jalostuksen nykyisellä erillisellä nimellään vuonna 2018. Vuoden 2026 tammikuussa KZS aloitti prosessin rodun kansainvälisen tunnustamisen eteen, ja samassa yhteydessä Celjessä järjestettiin näyttely, johon tuotiin näytteille rodun edustajia.

Koroški žigecin uskotaan olevan sukua itävallanajokoiralle, olevan mahdollisesti jopa tämän kantarotu. Lisäksi sillä lienee yhteinen esi-isä tirolinajokoiran ja juranajokoiran kanssa, roomalaiselta ajalta peräisin ollut niin kutsuttu "vuoristoajokoira" tai "Alppien ajokoira".

### Etymologia
*Koroški* tarkoittaa sananmukaisesti koroškalaista tai Koroškasta peräisin olevaa. *Žigec* puolestaan viittaa rodun ruskeisiin värimerkkeihin. 
 
## Lähteet
Moshe Barazani

**Moshe Barazani** (1926–1947) oli juutalainen kurdiaktivisti. Hän oli äärioikeistolaisen Lehi-järjestön kannattaja. 

Barazani syntyi Arbelissa Syyriassa. Hän muutti lapsena vanhempiensa kanssa Ereẓ Israeliin ja asui Jerusalemissa. Hän liittyi Leḥiin ja joutui pidätetyksi vuonna 1947, kun hänen taskustaan löydettiin käsikranaatti. Sotatuomioistuin tuomitsi hänet kuolemaan alle kaksi tuntia kestäneen oikeudenkäynnin jälkeen. Yhdessä toisen  aktivistin kanssa hän teki vankilassa itsemurhan suunnitellun teloituksen aattona.

## Lähteet
Salih Muslim

**Salih Muslim Muhammad** (3. maaliskuuta 1951 Kobanê, Aleppon maakunta, Syyria – 11. maaliskuuta 2026 Arbil, Irak) oli kurdijohtaja, joka tunnettiin erityisesti työstään Syyrian kurdien oikeuksien puolustajana. Hän oli Syyrian kurdipuolueen Demokraattisen unionipuolueen (PYD) puheenjohtaja ja merkittävä hahmo Rojavan itsehallintoalueella.

## Ensimmäiset vuodet ja koulutus
Muslim syntyi vuonna 1951 Kobanêssa Pohjois-Syyriassa. Hän kuului kurdivähemmistöön, jota Syyrian hallitus on pitkään syrjinyt.

Muslim opiskeli kemian tekniikkaa Turkissa Istanbulin teknillisessä yliopistossa. Hän valmistui 1977 ja työskenteli 1980-luvulla Saudi-Arabian öljyteollisuudessa. Vuonna 1992 hän palasi Syyriaan, jossa hän työskenteli insinöörinä.

## Poliittinen ura

### Alkutaival
Muslim liittyi 1970-luvulla Kurdistanin demokraattiseen puolueeseen (KDP), joka toimii pääasiassa Irakissa. KDP:n kautta Muslim sai poliittista kokemusta ja ymmärrystä kurdien kansallisesta liikkeestä. Hän kuitenkin etääntyi KDP:stä ja liittyi myöhemmin Syyrian kurdien kansallisdemokraattiseen liikkeeseen.

### Demokraattinen unionipuolue (PYD)
Vuonna 2003 Muslim liittyi juuri perustettuun Demokraattiseen unionipuolueeseen (PYD), joka on ideologisesti lähellä Turkin Kurdistanin työväenpuoluetta (PKK). Muslim toimi PYD:n puheenjohtajana vuosina 2010–2017.

## Rojavan itsehallinto
Vuonna 2011 alkanut Syyrian sisällissota loi mahdollisuuksia Syyrian kurdeille vahvistaa asemaansa. Muslim johti PYD:tä, kun puolue ja sen aseellinen siipi Kansanpuolustusyksiköt (YPG) ottivat haltuunsa suuria osia Pohjois-Syyriasta. Tämä alue tunnetaan nimellä Rojava, ja siellä on perustettu de facto -itsehallinto.

## Kansainvälinen toiminta
Muslim oli aktiivinen kansainvälisellä areenalla ja pyrki hankkimaan tukea Rojavan itsehallinnolle ja kurdien oikeuksille. Hän osallistui lukuisiin kansainvälisiin konferensseihin ja neuvotteluihin, joissa käsiteltiin Syyrian kriisiä ja kurdien asemaa.

### Suhde Turkkiin
Muslimin ja PYD:n läheiset yhteydet PKK:hon tekivät hänestä kiistanalaisen hahmon Turkissa, joka pitää PKK:ta terroristijärjestönä. Turkki syytti PYD:tä ja YPG:tä terroritoiminnasta ja pyrki estämään Rojavan itsehallinnon vahvistumista.

Vuonna 2018 Muslim pidätettiin Prahassa Turkin antaman kansainvälisen etsintäkuulutuksen perusteella. Häntä ei kuitenkaan luovutettu Turkkiin vaan vapautettiin.

## Yksityiselämä
Muslim oli naimisissa ja hänellä oli lapsia.

## Lähteet

* a shameful case y*ekta Uzunoglu. 2.3.2018. Viitattu 23.5.2024*
* PYD elects Asya Abdullah and Salih Muslim as new co-chairs, Syrian Kurdistan  Ekurd daily. 20.5.2022. Viitattu 23.5.2024 
* PYD leader arrives in Turkey for two-day talks: Report Hurriet daily news. 26.6.2013. Viitattu 23.5.2024 
* Crisis in Syria boosts Kurdish hopes BBC. 18.8.2012. Viitattu 23.5.2024  - *ei mainitse Salihia*

### Viitteet

## Aiheesta muualla